ᱩᱰᱩᱯᱤ ᱦᱚᱱᱚᱛ

ᱩᱰᱩᱯᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱡᱚᱜᱚᱠᱷᱚᱸᱰ ᱠᱟᱱᱟ, ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱩᱰᱩᱯᱤ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱠᱮᱱᱨᱟ ᱫᱷᱟᱨᱮ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱩᱰᱩᱯᱤ ᱦᱚᱱᱚᱛ ᱨᱮ ᱮᱭᱟᱭ ᱛᱟᱞᱩᱠ, ᱒᱓᱓ ᱟᱹᱛᱩ ᱟᱨ ᱒᱑ ᱱᱚᱜᱚᱨ ᱢᱮᱱᱟᱜᱼᱟ ᱾ ᱩᱰᱩᱯᱤ, ᱠᱩᱸᱰᱟᱯᱩᱨ ᱟᱨ ᱠᱚᱨᱠᱚᱞᱟ ᱨᱮᱱᱟᱜ ᱯᱮᱭᱟ ᱠᱚᱧᱮ ᱛᱚᱦᱥᱤᱞ ᱒᱕ ᱚᱜᱚᱥᱴ ᱑᱙᱙᱗ ᱥᱟᱞ ᱨᱮ ᱩᱰᱩᱯᱤ ᱦᱚᱱᱚᱛ ᱞᱮᱠᱟᱛᱮ ᱠᱚᱱᱱᱚᱲ ᱦᱚᱱᱚᱛ (ᱮᱛᱚᱢ ᱠᱮᱱᱨᱟ) ᱠᱷᱚᱱ ᱠᱮᱪᱟᱜ ᱦᱟᱴᱤᱧ ᱞᱮᱱᱟ ᱛᱟᱦᱮᱸᱫ ᱾ ᱢᱩᱰᱵᱤᱫᱽᱨᱤ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱑᱑ ᱡᱟᱱᱩᱣᱟᱨᱤ ᱒᱐᱑᱘ ᱠᱷᱚᱱ ᱠᱚᱨᱠᱚᱞᱟ ᱠᱷᱚᱱ ᱵᱷᱮᱡᱟᱨ ᱠᱟᱛᱮ ᱱᱟᱶᱟ ᱛᱚᱦᱥᱤᱞ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱴᱷᱟᱶ ᱩᱰᱩᱯᱤ ᱦᱚᱱᱚᱛ ᱠᱚᱧᱮ ᱨᱮ ᱩᱛᱛᱚᱨ ᱠᱚᱱᱱᱚᱲ ᱦᱚᱱᱚᱛ, ᱫᱚᱠᱷᱤᱱ ᱠᱚᱱᱱᱚᱲ ᱦᱚᱱᱚᱛ ᱛᱮ, ᱮᱛᱚᱢ ᱥᱮᱦᱮᱫ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱠᱚᱧᱮ ᱥᱟᱢᱟᱝ ᱨᱮ ᱥᱤᱢᱳᱜᱟ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱥᱟᱢᱟᱝ ᱨᱮ ᱪᱤᱠᱚᱢᱚᱜᱽᱞᱩᱨ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱢᱮᱱᱟᱜᱼᱟ ᱾ ᱩᱰᱩᱯᱤ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱨᱮ ᱟᱨᱚᱵᱽ ᱫᱚᱨᱭᱟ ᱢᱮᱱᱟᱜᱼᱟ ᱾ ᱦᱚᱲ ᱮᱞ ᱒᱐᱑᱑ ᱨᱮᱱᱟᱜ ᱦᱚᱲ ᱠᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱩᱰᱩᱯᱤ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱑᱗᱗,᱓᱖᱑ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱔᱐᱓ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱓᱐᱔ ᱦᱚᱲ ᱠᱚ ᱛᱟᱦᱮᱸᱱᱟ ᱜᱚᱴᱟ ᱜᱟᱺᱴ ᱠᱤᱞᱚᱞᱚᱢᱤᱨ (᱗᱙᱐/ᱜᱟᱺᱴ ᱢᱤᱞ) ᱨᱮ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱕.᱙% ᱛᱟᱦᱮᱸ ᱠᱟᱱᱟ ᱾ ᱩᱰᱩᱯᱤ ᱦᱚᱱᱚᱛ ᱨᱮ ᱒᱕᱓,᱐᱗᱘ ᱚᱲᱟᱜ ᱢᱮᱱᱟᱜᱼᱟ, ᱚᱠᱚᱭᱟᱜ ᱦᱚᱲ ᱮᱞ ᱑,᱑᱗᱗,᱓᱖᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱕᱖᱒,᱑᱓᱑ ᱠᱚᱲᱟ ᱟᱨ ᱖᱑᱕,᱒᱓᱐ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱜᱤᱫᱽᱨᱟᱹ ᱟᱜ ᱦᱚᱲ ᱮᱞ ᱫᱚ ᱑᱐᱓,᱑᱖᱐ ᱢᱮᱱᱟᱜ ᱠᱚᱣᱟ ᱱᱤᱭᱟᱹ ᱦᱚᱲ ᱮᱞ ᱘.᱗᱖% ᱢᱮᱱᱟᱜᱼᱟ ᱾ ᱩᱰᱩᱯᱤ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱗᱓ ᱨᱮᱱᱟᱜ ᱥᱚᱢᱟᱱᱟ ᱑᱐᱙᱔ ᱢᱮᱱᱟᱜᱼᱟ ᱱᱤᱭᱟᱹ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱾ ᱩᱰᱩᱯᱤ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱘.᱖᱙% ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱘᱒.᱘᱕% ᱠᱚᱲᱟ ᱟᱨ ᱗᱔.᱘᱙% ᱛᱤᱨᱞᱟᱹ ᱥᱮᱪᱮᱫ ᱢᱮᱱᱟᱜᱼᱟ ᱾ ᱩᱰᱩᱯᱤ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱓,᱕᱘᱒ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱓᱗᱓ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓᱒᱙ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱒᱗ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱜᱩᱴ ᱦᱚᱲ ᱮᱞ ᱠᱷᱚᱱ ᱫᱚ ᱗᱑.᱖᱓ ᱥᱟᱭᱠᱚᱲᱟ ᱦᱚᱲ ᱮᱞ ᱫᱚ ᱥᱚᱦᱨᱤ ᱴᱚᱴᱷᱟ ᱨᱮ ᱟᱨ ᱒᱘.᱓᱗ ᱥᱟᱭᱠᱚᱲᱟ ᱫᱚ ᱫᱮᱦᱟᱛ ᱴᱚᱴᱷᱟ ᱨᱮᱠᱚ ᱛᱟᱦᱮᱸᱱᱟ ᱾ ᱩᱰᱩᱯᱤ ᱦᱚᱱᱚᱛ ᱨᱮ ᱜᱩᱴ ᱦᱚᱲ ᱮᱞ ᱖.᱔᱑% ᱫᱚ ᱜᱮᱨ ᱟᱹᱫᱤᱵᱟᱹᱥᱤ ᱟᱨ ᱔.᱔᱙% ᱫᱚ ᱟᱹᱫᱤᱵᱟᱹᱥᱤ ᱢᱮᱱᱟᱜ ᱠᱚᱣᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Official Website of Udupi district ᱪᱷᱟᱸᱪ:ᱩᱰᱩᱯᱤ ᱦᱚᱱᱚᱛ ᱪᱷᱟᱸᱪ:ᱠᱚᱨᱱᱟᱴᱚᱠ ᱥᱟᱛᱟᱢ